b'\n_START_ARTICLE_\nGrad Porcia\n_START_SECTION_\nZgodovina\n_START_PARAGRAPH_\nOd leta 1534 je bil grad zgrajen v imenu grofa Gabriela von Salamanca-Ortenburga (1489-1539), po rodu iz \xc5\xa0panije, blagajnika in zaupnika cesarja Ferdinanda I.. Salamanca je 10. marca 1524 od Ferdinanda pridobil grofijo Ortenburg in naro\xc4\x8dil italijanske arhitekte za na\xc4\x8drtovanje in gradnjo gradu. Dopolnili so ga  njegovi nasledniki, ve\xc4\x8d kot 60 let kasneje, 1597/98. Uli\xc4\x8dna fasada in dvori\xc5\xa1\xc4\x8de s stebri\xc5\xa1\xc4\x8dno arhitekturo in tri-nadstropne arkade so bolj zna\xc4\x8dilne za mestne, italijanske pala\xc4\x8de kot za grad na Koro\xc5\xa1kem. Grajski vrt v dana\xc5\xa1nji velikosti je nastal v 19. stoletju._NEWLINE_Rodbina Salamanca je izumrla leta 1620. Grofija Ortenburg in z njim grad je pri\xc5\xa1la v posest rodbine Widmann. Prodala jo je leta 1662 italijanski plemi\xc5\xa1ki dru\xc5\xbeini Porcia, ki je izvirala iz Pordenona, ki je takrat kupila na Koro\xc5\xa1kem ve\xc4\x8d posesti. Od tod ime gradu. Princ Johann Ferdinand iz Porcie, minister Leopolda I. in 13 njegovih potomcev so v gradu \xc5\xbeiveli do leta 1918._NEWLINE_Knezi Porcia so prodali grad Robertu, baronu Klingerju iz Klingerstorffa, ki je pozneje zaradi pomanjkanja denarja na dra\xc5\xbebi prodal celoten inventar. Od prvotnega pohi\xc5\xa1tva so ohranjeni le nekateri deli pohi\xc5\xa1tva, ki so razstavljeni v Muzeju narodne kulture v gradu v Prin\xc4\x8devi sobi. Leta 1930 je ob\xc4\x8dina Spittal najprej pridobila grajski park, leta 1951 pa tudi stavbo. \xc5\xbde od samega za\xc4\x8detka je bil cilj skupnosti, da bi grad postal dostopen javnosti in bi ga uredili kot kulturno sredi\xc5\xa1\xc4\x8de mesta. Od leta 1958 je v njem Muzej popularne kulture. Prva gledali\xc5\xa1ka predstava je bila leta 1959 in prva zborovska predstava leta 1964.\n_START_SECTION_\nGrad danes\n_START_PARAGRAPH_\nDanes so stavbi gradu Porcia, poleg Muzeja popularne kulture, \xc5\xa1e galerija, oder za gledali\xc5\xa1ke predstave in koncerte ter kavarna. Do januarja 2015 je bila tudi mestna knji\xc5\xbenica. Vsak \xc4\x8detrtek na grajskem dvori\xc5\xa1\xc4\x8du poteka kme\xc4\x8dka tr\xc5\xbenica._NEWLINE_Grad se uporablja tudi za dogodke, kot je letno mednarodno tekmovanje pevskih zborov. Dvori\xc5\xa1\xc4\x8de je dva poletna meseca prizori\xc5\xa1\xc4\x8de festivala komedij. Vsaki dve leti se v \xc5\xa0pitalu v \xc4\x8dast graditelju in prvemu lastniku odvija festival Salamanca.\n_START_SECTION_\nO grofici Salamanca\n_START_PARAGRAPH_\nKatarina Salamanca je bila grofica in potomka Gabriela von Salamanca. Po legendi je bila trmasta \xc5\xbeena in ljubila le svojega edinega sina Johanna. Nekega dne, ko je grofica na gradu praznovala, so la\xc4\x8dni prebivalci vasi pri\xc5\xa1li in prosili za ostanke. Toda grofica jih je zavrnila in celo nanje spustila pse svojega sina. Starca, ki ni mogel dovolj hitro ube\xc5\xbeati so psi pogrizli do smrti. Preden je umrl, je preklel trdo grofi\xc4\x8dino srce. Kmalu so tudi grofi\xc4\x8dinega sina raztrgali psi. Besede bera\xc4\x8da so se uresni\xc4\x8dile. Ko je Johann posku\xc5\xa1al lo\xc4\x8diti bore\xc4\x8de pse so ga njegove \xc5\xbeivali ubile. Katarina Salamanca je globoko \xc5\xbealovala. Ko je za\xc4\x8dutila da se ji bli\xc5\xbea smrt, je najela zidarja, da je zazidal njene zaklade, tako da nih\xc4\x8de ni mogel vzeti njenih stvari. Ubogega zidarja in slu\xc5\xbekinjo, ki je tudi vedela kje je skrit zaklad, je ubila z natika\xc4\x8dem. Po grofi\xc4\x8dini smrti so zgodbo \xc5\xa1irili delavci z gradu. Od takrat so govorili, da zlobna \xc5\xbeenska ne najde miru in \xc5\xa1e vedno hodi po gradu.\n_START_SECTION_\nDrugo\n_START_PARAGRAPH_\n25. septembra 1962 je avstrijska po\xc5\xa1ta izdala serijo znamk z motiv avstrijskih spomenikov v vrednosti 40 gro\xc5\xa1ev.'